# Vízhálózat tervezés - Ügyfélsegédlet.

A vízhálózat megfontolt tervezése nagyon fontos lépés a kivitelezés előtt. Az ivó és szürke/fekete víz, meleg vizes fűtési kiállások későbbi áthelyezése vagy bővítése sok komplikációval jár, vízszerelési, bontási, javítási és festési munkálatokkal. Ez nem a könnyűszerkezetes házak sajátossága, ez minden építési technológiánál így van, ezért fontos erre a megfelelő időt és energiát ráfordítani.

Ezeken a terveken a mellékelt Excel tábla leadását követően a folyamat munka- és anyagigénye miatt csak felár ellenében tudunk változtatni.

A rendszer kialakításánál a következő pontokat kell figyelembe venni:  
Fontos tudnunk hol, milyen bekötési pontokra/kiállásokra lesz szükség, milyen magasan lesznek a csapok, milyen típusú szerelvényeket kell használni.  
Ehhez a legjobb kiindulási alap, ha tudjuk, hol, milyen kézmosók, kádak, tusolók, élményfürdők, mosogatók, mosogatógépek, mosógépek, víztáplálást igénylő hűtők (általában jégkockakészítés végett), összefolyók, kerticsapok, bojlerek és egyéb vízmelegítők, fűtés rendszerek, stb lesznek beépítve.  
Kádaknál fontos az is, hol lesz a csap és az egyéb szerelvények, tusolónál szintén, valamint ezeknél lényeges az is, hogy épített lesz-e a tusoló, vagy előre gyártott kabinról beszélünk. Ha valahova falba süllyesztett keverőszelepes csaptelepet szeretnének azt kérjük mindenképpen tüntessék fel.  
WC tartályok kialakítása is meghatározza, hogy milyen magasan lesznek a bekötési pontok.

A vizes fűtés rendszerek minden esetben külön egyeztetést igényelnek!  
  
A tervezők az alaprajzokon többnyire jelölik a vizesblokkokat, és az ottani szanitereket, sokszor az elektromos vizes háztartási eszközöket is. Amennyiben ez az önök tervein is így van, kérjük ettől függetlenül jelöljék és nevezzék el az alaprajzon, hogy az excel táblázatba is feltudják rögzíteni a kiegészítő adatokkal együtt. Ha a rajzoktól eltérő lesz a tényleges vízszerelés, a rajzon szereplő, de végül meg nem valósuló elemet a rajzon egy nagy piros X jellel jelöljék!

Az víz és szennyvíz hálózathoz kapcsolódó elemeket kérjük, tüntesse fel az alaprajzon a következők szerint:

Az alaprajzon fontos, hogy jól láthatók legyenek a jelölések zöld X-ek formájában. Ez természetesen történhet kézzel vagy digitálisan is. Nem kell tökéletesen méretarányosnak lennie, ez csak vizuális szemléltetés lesz mind a két félnek. Ne feledkezzen meg a házon kívüli kiállásokról sem (kerti csapok).

Alaprajz:

Kérjük, nevezze el a szobákat a latin ABC nagybetűivel, minden esetben a helyiségen belül.  
A feltüntetni kívánt vízszereléshez kapcsolódó elemet pedig arab számokkal, szintén mindig a helyiségen belül.

A pontos paramétereket szövegesen kérjük a csatolt Excel táblába beleírni az alábbiak szerint.

**Az Excel tábla 6 oszlopból áll:**

* Helyiség (nagybetű)
* Elem sorszáma a helyiségen belül (szám)
* Típus (mosogatógép, tusoló, kézmosó stb)
* Fallal szemben állva, bal saroktól mért távolság centiméterben megadva, tól-ig.(Ha van ajtó, azt figyelmen kívül kell hagyni, ebben az esetben is a saroktól kell mérni.)
* Csapoknál (mosogató, kézmosó, kád, tusoló) a padlószinttől mért magasság centiméterben megadva.
* Egyéb információk:

Itt kérnénk jelölni a a wc tartály típusát: monoblokkos, fali tartályos, geberit).

Zuhanyzó típusát: Épített, vagy gyári zuhanykabin

Kádak, zuhanyzók esetén a csapok és a lefolyok pozícióját, ehhez akár ez rajzot is szívesen veszünk.  
Amennyiben falba süllyesztett keverőszelepes csaptelepet szeretnének azt is jelezzék.